Kuffa, Filip, poslanec NR SR (2022-09-30):
Vážený pán predsedajúci, ďakujem za slovo. Kolegovia, kolegyne, cieľom návrhu zákona je v prvom rade eliminovať škody a predchádzať im. Druhý taký nosný bod tohto návrhu je znižovať stavy zveri, vďaka ktorým tu vlastne tieto škody vznikajú. A tretia taká tá časť, ktorá hovorí o tom a ktorá by mala podporiť ten záujem o poľovanie, o poľovníctvo, výkon práva poľovníctva, umožňuje, umožní proste vlastníkom a užívateľom pozemkov, aby mohli vykonávať právo poľovníctva v prvom rade na svojich pozemkoch alebo na pozemkoch, ktoré majú v užívaní. Dosť ma tak zarazilo, že sa spustila až taká negatívna kampaň, pretože stretli sme sa aj s predstaviteľmi Slovenskej poľovníckej komory. To, že to je písané ostrým perom, to už sme tu povedali. A hneď sa útočilo na to, že my ideme likvidovať poľovné združenia, a nie, že poľovné združenia, lebo tam bolo, že my ideme siahať poľovníkom na majetky. Toto je neuveriteľná drzosť, kto toto pustil vonku, že my ideme siahať poľovníkom na majetky. Na žiadne majetky poľovníkom a ruinovať ich sa nejde. Návrh zákona o tom vôbec nehovorí. Hovorí o tom, že združenie by malo ručiť, áno, za škody. Keď to sledovali poľnohospodári, tú diskusiu, normálne sa chytajú za hlavy a pýtajú sa: „Tak my tu máme svoje pozemky, ktoré nám zver poškodzuje, máme tu úrodu, ktorú nám zver poškodzuje, v konečnom dôsledku techniku, keď nám diviaky rozryjú pozemky, ničíme si traktory, ničíme si stroje, vyhrkané máme kríže, že ledva sa ideme potom postaviť, a tuná poľovníci sa cítia dotknutí a urazení? A hneď v úvode diskusie, keď som mal s pánom Kaššákom v Púchove, som povedal: „Nie je cieľom návrhu zákona, aby tu došlo ku krachovaniu poľovníckych združení.“ Hovorí mi: „Dobre vieme, aj tí vinári to povedali, my budeme vymáhať škody jak poľnohospodári, vy poľovníci nebudete mať ako platiť tie škody. Čo urobíte? Skrachujete, lebo financie na to nebudú. Bude musieť vzniknúť nové združenie alebo poverí okresný úrad, tí skrachujú zase a my sa dostaneme do kolotoča. My budeme vymáhať, vy budete krachovať, vymáhať, krachovať. Stavy zveri stúpnu, škody stúpnu. My nevymôžeme nič a spokojní nebude nikto.“ Hovoria: „Nie je toto cieľom návrhu zákona.“ Všade, kde som bol, kde som to prezentoval, rozprával som s klubom SMER-u, proste so všetkými klubmi, čo sú tu v rámci parlamentu. Povedal som mu, že toto neni cieľom a že sa to zmení v druhom čítaní. Každý normálny človek to pochopil, Slovenská poľovnícka komora, bohužiaľ, nám rozposlala zavádzajúce informácie kade-tade, proste po celom Slovensku. Ale dobre. Ako povedal Tomáš Taraba, my keď sme preberali tento návrh zákona, ja som im vtedy vravel, keď to dáme v takomto znení, v akom to je, hovorím, prvé budú po nás páliť poľovníci. Hovorím, ja som poľovník, hovorím, som lesník, hovorím, som z tých radov, ale hovorím, áno, kvôli vám, aby sa poukazovalo na ten paradox, ktorý tu existuje, hovorím, ja som ochotný tam byť ako predkladateľ a znášať aj tieto útoky, ktoré budú. Hovorím, som pripravený na diskusiu, som pripravený na to si to vydiskutovať. Neni žiadne tajomstvo, že s predsedom nášho výboru s Jarom Karahutom sa už dohodlo stretnutie, že bude prítomné aj ministerstvo. Ministerstvo s tým súhlasí, ministerstvo pôdohospodárstva, aby sa pristúpilo konečne ku riešeniam, aby sa pristúpilo k tomu, aby boli eliminované škody, aby sa im predchádzalo. Predseda povedal, že tam budú prizvaní aj poľovníci, nikto sa tomu nebráni, budú tam prizvaní aj ochranári, budeme tam prizvaní my zo všetkých klubov, alebo teda politici, ktorí sa budú nejako cítiť v tom angažovaní. A v neposlednom rade ako hlavný ten prvok toho tam budú poľnohospodári. Keď sme sedeli vtedy na tej diskusii, všemožne ma presviedčali, nedávajte ten návrh zákona, to neni populistické. Keď chcete byť populista, dajte riešenia, poďme riešiť diviaky v Bratislave na nepoľovných plochách. Ja som si tak v duchu myslel, že ale však, keby som bol populista, tak akože dobre, nedám to. Ale to neni cieľom tuná. Každý si myslí, že my tu nejakí populisti sme, hej, že si tu idem dvíhať neviem čo. Ja som im povedal, nie, páni, návrh zákona je predložený, stiahnuť sa nestiahne, pôjde do rokovania a prejde do druhého čítania a tam sa to zmení a prekopú sa tie veci niektoré, ktoré sa tu vytýkajú, keď na nás útočia, že my ideme zruinovať poľovníkov. Určite nie. Všade sme to otvorene, túto tému komunikovali, všade sme komunikovali, či ideme tu teraz zaviesť to, že bude zničené poľovníctvo, a tí poslanci z vás, ktorí ste na to natrafili, neviem, či to nešlo aj na vaše mailové adresy, pretože to už proste tisíce, tisíce adries bolo zazdieľané. Keď si to budete čítať, všimnite si jeden dôležitý bod. Útok na Tomášu Tarabu, Tarabu, na nás, ideme ničiť poľovníctvo, poľovné revíry, že čo ideme robiť dokonca s pôdou Slovenského poľnohospodárskeho fondu. Normálne to človek len tak pozeral, jak môže byť takto taký drzý, že nás takto obviní! A tam si všimnite dôležitú vec, že 30-tisíc poľovníkom ideme obmedziť právo poľovania a že ich ideme rozbiť a zrušiť. Tu je, priatelia, kameň úrazu. Slovenská poľovnícka komora má 63-tisíc členov. Kde je tá nadpolovičná väčšina, keď len 30-tisíc poľovníkov my ideme riešiť? Kde je tá nadpolovičná väčšina? Ja vám poviem, kde je. Oni nepoľujú. Tu sa všetci hrdíme, že akú máme obrovskú armádu poľovníkov, všetci sa tu hrdíme neviem akou organizovanosťou a neviem čím. Z tých 63-tisíc alebo 65-tisíc, ktorí sú registrovaní, možno 40 % je registrovaných v poľovných združeniach a poľovní hospodári a predsedovia, ktorí s nami komunikovali na každej báze, v každom kroku, kde sme boli, povedia, viete čo, chlapi, nám reálne väčšinou z tých mladých, alebo čo sú takí zanietení, možno tretina vykonáva to právo poľovníctva. Áno, keď 30-tisíc poľovníkov, tak my ideme ďalším 35 tisícom otvoriť brány, vlastník, užívateľ. A nikto tu neničí teraz právo. Ty keď sa rozhodneš zmluvou, že ustúpiš právo užívania poľovného revíru, kľudne, je to tvoje právo. To nikto neberie ani to nejde rušiť, 51 % zo zhromaždenia vlastníkov vie posunúť právo poľovného užívania, hej, užívateľovi poľovného revíra. Ale čo zvyšných 49 %? Tak tých 49 % budeme chcieť nastaviť tak, že keď on tam je vlastník alebo užívateľ pozemkov, jednoducho keď požiada, združenie, bude musieť ich prijať. Potom sú tam aj ďalšie také veci, hovorím to už dopredu, aby ste vedeli, teda že o čom sa bude, napríklad stanovenie nejakej minimálnej výmery, ktorá bude viazaná na počet poľovníkov, hej, poviem si, že na každých 50 hektárov bude musieť byť minimálne jeden napríklad. Keď chceme riešiť škody zverou, keď chceme riešiť potravinovú sebestačnosť, jednoducho bez toho, aby sa tento zákon neotvoril a aby sa to neriešilo, sa nepohneme ďalej, vážení. Ďakujem.